**[กิจกรรมการรณรงค์ลดสถิติอุบัติเหตุจากการทำงานให้เป็นศูนย์ ประจำปี 2564](https://tosh.or.th/index.php/tosh-news/tosh-promote/452-zero-accident-campaign2021)**



 กิจกรรมการรณรงค์ลดสถิติอุบัติเหตุจากการทำงานให้เป็นศูนย์ (Zero Accident Campaign) เป็นกิจกรรมรณรงค์ส่งเสริมให้สถานประกอบกิจการมีความมุ่งมั่นในการป้องกันการเกิดอุบัติเหตุจากการทำงาน บนพื้นฐานแนวคิดที่ว่า “อุบัติเหตุที่มีสาเหตุเกี่ยวเนื่องกับการทำงานสามารถป้องกันได้” โดยการลดสถิติการประสบอันตรายในสถานประกอบกิจการให้เป็นศูนย์ ผ่านการวางแผนและบริหารจัดการความปลอดภัย อาชีวอนามัย และสภาพแวดล้อมในการทำงานอย่างต่อเนื่อง ยังผลให้เกิดวัฒนธรรมความปลอดภัยเพื่อแรงงานปลอดภัยและสุขภาพอนามัยดี

       สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) ขอเชิญชวนสถานประกอบกิจการ/หน่วยงาน ร่วมสมัครกิจกรรมรณรงค์ลดสถิติอุบัติเหตุจากการทำงานให้เป็นศูนย์ประจำปี 2564 (Zero Accident Campaign 2021) โดยจะเปิดให้ลงทะเบียนและยื่นเอกสารได้ตั้งแต่วันที่ 1 มกราคม 2564 ทั้งนี้สามารถดาวน์โหลดหลักเกณฑ์การสมัคร เพื่อศึกษารายละเอียดและวิธีการสมัคร เพื่อความถูกต้องในการสมัคร



- เปิดให้ลงทะเบียนและยื่นเอกสารในระบบ ตั้งแต่วันที่ 1 มกราคม 2564 – 31 มีนาคม 2564

- สถานประกอบกิจการที่เคยสมัครแล้วสามารถใช้ Username และ Password เดิมได้  
กรณีลืม Username สามารถติดต่อ เจ้าหน้าที่ประจำโครงการ ที่เบอร์ 02-4489111 ต่อ 505,510

**กำหนดการรับสมัคร**  
**1 มกราคม 2564**  
เปิดรับสมัครเพื่อลงทะเบียนทางออนไลน์  [[ เข้าสู่ระบบออนไลน์ ]](http://tosh.or.th/zerosys)

เปิดระบบให้ทุกสถานประกอบกิจการล็อคอินเพื่อเข้าไปยื่นเอกสารในระบบ

**1 มกราคม  2564 -  31 มีนาคม 2564 (เวลา 23.59 น.)**

สถานประกอบกิจการต้องจัดส่งเอกสารฉบับจริงมายัง สสปท.

**1 มกราคม  2564 - 25 เมษายน 2564**

(กรณีจัดส่งทางไปรษณีย์นับจากวันที่ประทับตราไปรษณีย์)  
จัดส่งมาที่ สถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน)  
อาคารกรมสวัสดิการและคุ้มครองแรงงาน (ส่วนแยกตลิ่งชัน) ชั้น 1 เลขที่ 18 ถนนบรมราชชนนี แขวงฉิมพลี เขตตลิ่งชัน กรุงเทพฯ 10170 **วงเล็บมุมซอง (เอกสารกิจกรรม Zero Accident Campaign 2021)**

ประกาศรายชื่ออย่างเป็นทางการในช่วงเดือนมิถุนายน 2564  ซึ่งหลังจากประกาศรายชื่อ หากไม่เห็นด้วยกับผลการพิจารณาให้ทำหนังสือคัดค้านยื่นต่อสถาบันส่งเสริมความปลอดภัย อาชีวอนามัย และสภาพแวดล้อมในการทำงาน (องค์การมหาชน) ภายใน 30 วัน นับแต่วันที่ประกาศ

**ติดต่อสอบถาม**

โทร. 0 24489111 ต่อ 505,510 , 061 4201373  
- คุณศุภชัย   แสงพวง  
- คุณนรินทร์   ใจบุญ  
- คุณทนิตา    แก้วกัลยา  
อีเมล์  [tosh.zeroaccident@gmail.com](mailto:tosh.zeroaccident@gmail.com)



**ระดับของการประกาศเกียรติคุณ**

**ระดับ Platinum**

สถานประกอบกิจการได้รับประกาศเกียรติคุณในระดับทองติดต่อกันเป็นเวลา 5 ปี

**ระดับทอง**

สถานประกอบกิจการที่ไม่มีอุบัติเหตุจากการทำงานถึงขั้นสูญเสียวันทำงาน มีชั่วโมงการทำงานสะสมของลูกจ้าง ตั้งแต่ 10,000,000 ชั่วโมงขึ้นไป

**ระดับเงิน**

สถานประกอบกิจการที่ไม่มีอุบัติเหตุจากการทำงานถึงขั้นสูญเสียวันทำงาน มีชั่วโมงการทำงานสะสมของลูกจ้าง ตั้งแต่ 3,000,000 – 9,999,999 ชั่วโมง

**ระดับทองแดง**

สถานประกอบกิจการที่ไม่มีอุบัติเหตุจากการทำงานถึงขั้นสูญเสียวันทำงาน มีชั่วโมงการทำงานสะสมของลูกจ้าง ตั้งแต่ 1,000,000 – 2,999,999 ชั่วโมง

**ระดับต้น** สถานประกอบกิจการที่ไม่มีอุบัติเหตุจากการทำงานถึงขั้นสูญเสียวันทำงาน มีชั่วโมงการทำงานสะสมของลูกจ้าง น้อยกว่า 1,000,000 ชั่วโมง

**การตรวจสอบสถานะการสมัครในระบบด้วยตนเอง**

สถานประกอบกิจการเมื่อสมัครร่วมกิจกรรมการรณรงค์ลดสถิติอุบิตเหตุจากการทำงานให้เป็นศูนย์ สามารถล็อคอินเพื่อตรวจสอบสถานะอนุมัติได้โดยการกดเลือกเมนู “ตรวจสอบสถานะ” ที่แถบด้านซ้ายมือ หน้าจอจะแสดง “สถานะอนุมัติ” ที่มุมซ้ายมือ ดังนี้

**สถานะอนุมัติ : ยังไม่ได้ส่งข้อมูล**

หมายถึง สถานประกอบกิจการมีการบันทึกชั่วโมงการทำงานในระบบออนไลน์แล้ว แต่ ยังไม่ได้ส่งข้อมูลเพื่อให้ สสปท. ตรวจสอบ หากทางสถานประกอบกิจการไม่กดส่งข้อมูลจะไม่ได้รับการประกาศเกียรติคุณ

**สถานะอนุมัติ : สสปท.ได้รับข้อมูลแล้ว/รอการตรวจสอบ**

    หมายถึง สถานประกอบกิจการได้ทำการส่งข้อมูลและเอกสารในระบบออนไลน์แล้ว อยู่ระหว่างการตรวจสอบข้อมูลตามลำดับ

**สถานะอนุมัติ : ข้อมูลไม่สมบูรณ์**

    หมายถึง สถานประกอบกิจการทำการส่งข้อมูลและเอกสารในระบบออนไลน์ไม่ถูกต้องหรือไม่ครบตามกำหนด ให้สถานประกอบกิจการทำการส่งข้อมูลและเอกสารในระบบให้ถูกต้องและครบถ้วนก่อนส่งเอกสารฉบับจริง เนื่องจากอาจจะต้องมีการเพิ่มเติมหรือแก้ไขข้อมูลในระบบให้ครบถ้วน

**สถานะอนุมัติ : รอการอนุมัติ**

    หมายถึง เอกสารในระบบถูกตรวจสอบครบตามหลักเกณฑ์ รอสถานประกอบกิจการส่งเอกสารฉบับจริงมายัง สสปท. เพื่อพิจารณาอนุมัติระดับประกาศเกียรติคุณ

**สถานะอนุมัติ : อนุมัติแล้ว**

    หมายถึง สถานประกอบกิจการได้รับการอนุมัติ โดยได้รับการประกาศเกียรติคุณตามกิจกรรมการรณรงค์ลดสถิติอุบัติเหตุจากการทำงานให้เป็นศูนย์ ประจำปี 2564 โดยสถานประกอบกิจการสามารถตรวจสอบระดับและจำนวนชั่วโมงการทำงานสะสมที่ได้รับการประกาศเกียรติคุณเบื้องต้นได้ที่ “หน้าหลัก”